Začervenanie pod ústami
Dobrý deň, viete mi poradiť ako riešiť neustále začervenanie pod ústami? Vracia sa mi to už niekoľko rokov.. Skúšal som vynechať vajíčka, mliečne výrobky, protein, jedávam už len kuraciu šunku Ryžu kuracie prsia…používam na to krém balea ultra sensitive urea, Elocom, bioderma sensibio ds.nezaberá nč
Dobrý deň,
Ďakujeme za vašu otázku. Začervenanie pokožky v okolí úst môže mať niekoľko príčin. Najčastejšie sa objavuje pri častom olizovaní pier, kedy dochádza k narušeniu ochrannej bariéry pokožky. Taktiež sa môže jednať o kontaktnú dermatitídu (priamy kontakt pokožky s agresívnou látkou alebo alergénom) či alergickú reakciu na potraviny.
Keďže tieto ťažkosti pretrvávajú dlhšie obdobie a nastavená liečba nepriniesla zlepšenie, je potrebné sa obrátiť na kožného lekára. Nastaveniu adekvátnej liečby predchádza vyšetrenie, ktorého súčasťou je aj vizuálna diagnostika postihnutej oblasti.
Prajem pekný zvyšok dňa.
S pozdravom
Mgr. Tamara Jakúbeková